**Dodatok č. 1**

**ku kúpnej zmluve**

uzatvorenej dňa 26.04.2022

*podľa ust. § 588 a nasl. zákona č. 40/1964 Zb. Občiansky zákonník v platnom znení v spojení s ust. §9a ods. 8 písmeno b) zákona č. 138/1991 Z.z. o majetku obcí*

**Predávajúci:**

**Obec Ábelová**

sídlo: Ábelová 95, 985 13 Ábelová
IČO: 00315940

DIČ: 2021236976
zastúpený: Jaroslav Maslen, starosta obce

Kontakt: obec@abelova.sk

bank. spojenie: Tatra banka, a.s.

IBAN: SK41 1100 0000 0029 4707 2487

ako predávajúci na strane jednej (ďalej len „**Predávajúci**”)

**a**

**Kupujúci:**

obchodné meno: **LuMar s.r.o.**

sídlo: Ábelová 33, 985 13 Ábelová
IČO: 51 026 708

DIČ: 2120587304

IČ DPH: SK2120587304

zápis: v Obchodnom registri Okresného súdu B. Bystrica, odd.: Sro, vl.č.: 32652/S
štatutárny orgán: Pavol Maslen, konateľ

bankové spojenie: Tatrabanka, a.s.

IBAN: SK56 1100 0000 0029 4107 0827

ako kupujúci na strane druhej (ďalej len „**Kupujúci**“ a spolu s Predávajúcim ďalej len „**Zmluvné strany**“)

**uzatvárajú tento Dodatok č. 1 ku kúpnej zmluve uzatvorenej dňa 26.04.2022:**

**Článok I.**

**Základné ustanovenia**

1. Dňa 26.04.2022 bola uzatvorená Kúpna zmluva (ďalej len „**Zmluva**“) medzi vyššie uvedeným Predávajúcim a Kupujúcim.

**Článok II.**

**Predmet dodatku**

1. Predmetom tohto Dodatku č. 1 je oprava Zmluvy v súlade so zákonom.
2. Predávajúci a Kupujúci sa ako strany Zmluvy dohodli, že opravujú znenie bodu 4 v čl. II Zmluvy tak, že opravený bod 4 v čl. II Zmluvy znie nasledovne:

*„Predávajúci predáva Kupujúcemu pozemok tvoriaci Predmet kúpy podľa ust. § 9a ods. 8 písm. b) zákona č. 138/1991 Zb. o majetku obcí v znení neskorších predpisov (ďalej len „****Zákon****“), v spojení s Uznesením obecného zastupiteľstva v Ábelovej č. 22/2022 zo dňa 30.06.2022 (ktorým došlo k oprave Uznesenia obecného zastupiteľstva v Ábelovej č. 4/2022 zo dňa 06.04.2022), ktorým obecné zastupiteľstvo schválilo predaj novovytvoreného pozemku parcely registra „C“ č. 2319/21 – zastavaná plocha a nádvorie o výmere 53 m2 do výlučného vlastníctva Kupujúcemu za kúpnu cenu vo výške 265,- Eur; t.j. 5,- EUR/ m² (slovom: dvestoosemdesiat Eur) z dôvodu podľa ust. § 9a ods. 8 písm. b) Zákona, ktorý je daný tým, že Kupujúci je výlučný vlastník susednej nehnuteľnosti – pozemku parc. reg. „C“KN č. 219/1 – zastavaná plocha a nádvorie o výmere 887 m², na ktorom je postavená stavba - rodinný dom so súp. č. 33 v k.ú. Ábelová, obec Ábelová, evidovaný Okresným úradom Lučenec, katastrálnym odborom na LV č. 1304 (ďalej len „****Stavba****“), a pozemok tvoriaci Predmet kúpy svojím umiestnením a využitím tvorí neoddeliteľný celok so Stavbou vo vlastníctve Kupujúceho. Pozemok uvedený v čl. II bod 1 tejto Zmluvy je pre Predávajúceho vzhľadom na veľkosť, umiestnenie a charakter účelne nevyužiteľný a o pozemok doteraz nikto iný neprejavil záujem.“*

1. Predávajúci a Kupujúci sa ako strany Zmluvy dohodli, že opravujú znenie bodu 2 v čl. VI Zmluvy tak, že opravený bod 2 v čl. VI Zmluvy znie nasledovne:

*„Zmluvné strany berú na vedomie, že v nadväznosti na ust. § 47a ods. 1 zákona č. 40/1964 Zb. Občianskeho zákonníka a ust. § 5a ods. 1 zákona č. 211/2000 Z.z. o slobodnom prístupe k informáciám v platnom znení, táto Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv.“*

**Článok II.**

# Spoločné a záverečné ustanovenia

1. V ostatnom zostáva pôvodná Zmluva bez zmien.
2. Zmluvné strany berú na vedomie, že Dodatok č. 1 k Zmluve je povinne zverejňovanou listinou v zmysle ust. § 5a ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií). Zmluvné strany berú na vedomie, že tento Dodatok č. 1 k Zmluve nadobúda platnosť okamihom podpisu všetkými účastníkmi tohto Dodatku č. 1 k Zmluve a účinnosť v nadväznosti na ust. § 47a ods. 1 Občianskeho zákonníka - dňom nasledujúcim po dni jeho zverejnenia v Centrálnom registri zmlúv.
3. Tento Dodatok č. 1 sa vyhotovuje v štyroch (4) rovnopisoch, každá so zmluvných strán obdrží po jednom rovnopise a dva rovnopisy sú určené pre Okresný úrad Lučenec, katastrálny odbor.
4. Zmluvné strany vyhlasujú, že sú spôsobilé na právne úkony a že tento Dodatok č. 1 uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, tento Dodatok č. 1 neuzavreli v tiesni za nápadne nevýhodných podmienok, dodatok je urobený v predpísanej forme, pred jeho podpísaním si ho prečítali a na znak súhlasu s jeho obsahom vlastnoručne podpísali.

V Ábelovej, dňa 01.07.2022 V Ábelovej, dňa 01.07.2022

**Predávajúci: Kupujúci:**

.............................................................. ........................................................

 **Obec Ábelová LuMar s.r.o.**

 **zast. Jaroslav Maslen, starosta Pavol Maslen, konateľ**

 (úradne osvedčený podpis)

*Prílohy k  Dodatku č. 1:*

*Uznesenie obecného zastupiteľstva č. 22/2022 zo dňa 30.06.2022*